《难中闻逆首买健儿刺余献敌余付一笑》
明代·张家玉

苍狗浮云祇浪猜，山河风景已相乖。澄清祖逖怀空切，恢复文山志不谐。

纵死但知存肮脏，达观原自外形骸。杀身取义吾曹事，志士何须问葬埋。

作者简介：（1615—1647）广东东莞人，字元子。崇祯十六年进士。李自成破京师时被执，劝自成收人望。自成败，南归。隆武帝授翰林侍讲，监郑彩军。隆武帝败，回东莞。永历元年，举乡兵攻克东莞城，旋失。永历帝任之为兵部尚书。又结连草泽豪士，集兵数千，转战归善、博罗等地，旋为清重兵所围，力尽投水死。永历帝谥文烈。